Gradsag

En gradsag er en håndsag beregnet på finsaging, der hele sagbladet er innfelt i håndtaket. Denne typen sag ble brukt til å sage spor i tverrved.

Gradsagen var effektiv når man skulle sage skråsidene i svalehaleforbindelser, som ofte ble brukt når man skulle felle inn hyller og vegger i skap eller andre møbler.  Etter at man hadde skåret spor på hver side av nedfellingen ble trevirket mellom sporene fjernet med en grundthøvel.

Slik grading er en konstruksjonsform som spores tilbake til 1600-tallet.

Eksterne lenker 
 Video som viser bruk av gradsag og grundthøvel på danske Træmuseets nettsider

Trearbeidsverktøy
Sager